19 ຄົນ ເສຍຊີວິດ ໃນອຸບັດເຫດ ເຮືອຂວ້ຳ ທີ່ຢູການດາ (ວີດີໂອ )
ຕຳຫຼວດກ່າວວ່າ ເຮືອລຳດັ່ງກ່າວ ບັນທຸກພວກອົບພະຍົບ ຄອງໂກ 96 ຄົນ ເວລາມັນເກີດອຸບັດເຫດຂວ້ຳ ແລະຢ່າງໜ້ອຍ 45 ຄົນໄດ້ຮັບການກູ້ຊີວິດໄວ້.
ຕຳຫຼວດຢູການດາ ກ່າວວ່າ ຢ່າງໜ້ອຍປະຊາຊົນ 19 ຄົນ ສ່ວນຫຼາຍແມ່ນພວກເດັກນ້ອຍ ໄດ້ເສຍຊີວິດໃນອຸບັດເຫດ ເຮືອຂວ້ຳຢູ່ໃນທະເລສາບ Albert ຊຶ່ງຕັ້ງຢູ່ເລາະຕາມຊາຍ ແດນ ລະຫວ່າງຢູການດາແລະຄອງໂກນັ້ນ ຕຳຫຼວດກ່າວວ່າ ເຮືອລຳນີ້ບັນທຸກ ພວກອົບພະຍົບຄອງໂກ 96 ຄົນ ເວລາມັນເກີດອຸບັດເຫດຂວ້ຳ ເມື່ອວັນເສົາຜ່ານມານີ້ ຢ່າງໜ້ອຍ 45 ຄົນໄດ້ຖືກຊ່ອຍຊີວິດໄວ້ໄດ້ ແລະເວລານີ້ ການ ຊອກຄົ້ນຍັງດຳເນີນຕໍ່ໄປ ເພື່ອຊອກຫາພວກຜູ້ຊາຍ ຜູ້ຍິງແລະ ເດັກນ້ອຍ ອີກ 32 ຄົນ ທີ່ຍັງຫາຍສາບສູນນັ້ນ ອຸບັດເຫດເຮືອຂວ້ຳແມ່ນເກີດຂຶ້ນເປັນປະຈຳ ຢູ່ໃນທະເລສາບແຫ່ງຕ່າງໆຂອງຢູການ ດາ ໃນຂະນະທີ່ພວກບໍລິການການຂົນສົ່ງ ສວາຍປະໂຫຍດຈາກການກວດກາ ທີ່ບໍ່ເຄັ່ງ ຄັດ ບັນຈຸພວກຄົນໂດຍສານໃສ່ເຮືອເກີນກຳນົດນ້ຳໜັກ ທີ່ເຮືອຈະສາມາດບັນທຸກໄດ້ ຢ່າງປອດໄພ ເຈົ້າໜ້າທີ່ກ່າວວ່າ ເຮືອລຳນັ້ນຂໍ້ວາ ກໍຍ້ອນບັນທຸກຄົນໂດຍສານເກີນອັດຕາ